CELEX: 32016R1402
Language: da
Date: 2016-08-22 00:00:00
Title: Kommissionens gennemførelsesforordning (EU) 2016/1402 af 22. august 2016 om tilbagetrækning af godtagelsen af et tilsagn for tre eksporterende producenter i henhold til gennemførelsesafgørelse 2013/707/EU om bekræftelse af godtagelse af et tilsagn afgivet i forbindelse med antidumpingproceduren og antisubsidieproceduren vedrørende importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina i anvendelsesperioden for de endelige foranstaltninger

23.8.2016   
            
            
               DA
            
            
               Den Europæiske Unions Tidende
            
            
               L 228/16
            
         KOMMISSIONENS GENNEMFØRELSESFORORDNING (EU) 2016/1402
   af 22. august 2016
   om tilbagetrækning af godtagelsen af et tilsagn for tre eksporterende producenter i henhold til gennemførelsesafgørelse 2013/707/EU om bekræftelse af godtagelse af et tilsagn afgivet i forbindelse med antidumpingproceduren og antisubsidieproceduren vedrørende importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina i anvendelsesperioden for de endelige foranstaltninger
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»antidumpinggrundforordningen«), særlig artikel 8,
   under henvisning til Europa-Parlamentets og Rådets forordning (EU) 2016/1037 af 8. juni 2016 om beskyttelse mod subsidieret indførsel fra lande, der ikke er medlemmer af Den Europæiske Union (2) (»antisubsidiegrundforordningen«), særlig artikel 13,
   efter at have orienteret medlemsstaterne, og
   ud fra følgende betragtninger:
   A.   TILSAGN OG ANDRE GÆLDENDE FORANSTALTNINGER
   
   
               (1)
            
            
               Ved forordning (EU) nr. 513/2013 (3) indførte Europa-Kommissionen (»Kommissionen«) en midlertidig antidumpingtold på importen til Den Europæiske Union (»Unionen«) af fotovoltaiske moduler af krystallinsk silicium (»moduler«) og nøglekomponenter hertil (dvs. celler og wafere) med oprindelse i eller afsendt fra Folkerepublikken Kina (»Kina«).
            
         
               (2)
            
            
               En gruppe eksporterende producenter bemyndigede China Chamber of Commerce for Import and Export of Machinery and Electronic Products (»CCCME«) til at afgive et pristilsagn på deres vegne til Kommissionen, hvilket CCCME gjorde. Det fremgår klart af ordlyden i dette pristilsagn, at det består af en samling individuelle pristilsagn for hver eksporterende producent, der af praktiske grunde koordineres af CCCME.
            
         
               (3)
            
            
               Ved afgørelse 2013/423/EU (4) accepterede Kommissionen pristilsagnet vedrørende den midlertidige antidumpingtold. Ved forordning (EU) nr. 748/2013 (5) ændrede Kommissionen forordning (EU) nr. 513/2013 for at foretage de tekniske ændringer, der var nødvendige som følge af godtagelsen af tilsagnet vedrørende den midlertidige antidumpingtold.
            
         
               (4)
            
            
               Ved gennemførelsesforordning (EU) nr. 1238/2013 (6) indførte Rådet en endelig antidumpingtold på importen til Unionen af moduler og celler med oprindelse i eller afsendt fra Kina (»de pågældende varer«). Ved gennemførelsesforordning (EU) nr. 1239/2013 (7) indførte Rådet også en endelig udligningstold på importen til Unionen af de pågældende varer.
            
         
               (5)
            
            
               Efter meddelelsen om en ændret udgave af pristilsagnet fremsat af en gruppe eksporterende producenter (»de eksporterende producenter«) i samarbejde med CCCME bekræftede Kommissionen ved gennemførelsesafgørelse 2013/707/EU (8) godtagelsen af pristilsagnet som ændret (»tilsagnet«) i de endelige foranstaltningers anvendelsesperiode. Bilaget til denne afgørelse indeholder en liste over de eksporterende producenter, hvis tilsagn blev godtaget, bl.a.:
               
                           a)
                        
                        
                           Ningbo Osda Solar Co. Ltd, der er omfattet af Taric-tillægskoden: B859 (»Osda Solar«)
                        
                     
                           b)
                        
                        
                           Ningbo Qixin Solar Electrical Appliance Co. Ltd sammen med dennes forretningsmæssigt forbundne virksomhed i Unionen, der i fællesskab er omfattet af Taric-tillægskoden: B860 (»Qixin Solar«)
                        
                     
                           c)
                        
                        
                           SHANDONG LINUO PHOTOVOLTAIC HI-TECH CO. LTD sammen med dennes forretningsmæssigt forbundne virksomhed i Unionen, der i fællesskab er omfattet af Taric-tillægskoden: B869 (»Linuo«).
                        
                     
         
               (6)
            
            
               Ved gennemførelsesafgørelse 2014/657/EU (9) godtog Kommissionen et forslag fremsat af de eksporterende producenter i samarbejde med CCCME om præcisering af gennemførelsen af tilsagnet for de pågældende varer, der er omfattet af tilsagnet, dvs. moduler og celler med oprindelse i eller afsendt fra Kina, som i øjeblikket henhører under KN-kode ex 8541 40 90 (Taric-kode 8541409021, 8541409029, 8541409031 og 8541409039), og som er fremstillet af de eksporterende producenter (»den omfattede vare«). Den antidumping- og udligningstold, der er omhandlet i betragtning 4, omtales i det følgende under ét sammen med tilsagnet som »foranstaltninger«.
            
         
               (7)
            
            
               Ved gennemførelsesforordning (EU) 2015/866 (10) trak Kommissionen sin godtagelse af tilsagnet for tre eksporterende producenter tilbage.
            
         
               (8)
            
            
               Ved gennemførelsesforordning (EU) 2015/1403 (11) trak Kommissionen sin godtagelse af endnu en eksporterende producents tilsagn tilbage.
            
         
               (9)
            
            
               Ved gennemførelsesforordning (EU) 2015/2018 (12) trak Kommissionen sin godtagelse af to eksporterende producenters tilsagn tilbage.
            
         
               (10)
            
            
               Kommissionen indledte en udløbsundersøgelse i henhold til antidumpinggrundforordningens artikel 11, stk. 2, ved en indledningsmeddelelse i Den Europæiske Unions Tidende
                   (13) den 5. december 2015.
            
         
               (11)
            
            
               Kommissionen indledte en udløbsundersøgelse i henhold til antisubsidiegrundforordningens artikel 18 ved en indledningsmeddelelse i Den Europæiske Unions Tidende
                   (14) den 5. december 2015.
            
         
               (12)
            
            
               Kommissionen indledte desuden en delvis interimsundersøgelse i henhold til antidumpinggrundforordningens artikel 11, stk. 3, og antisubsidiegrundforordningens artikel 19 ved en indledningsmeddelelse i Den Europæiske Unions Tidende
                   (15) den 5. december 2015.
            
         
               (13)
            
            
               Ved gennemførelsesforordning (EU) 2016/115 (16) trak Kommissionen sin godtagelse af endnu en eksporterende producents tilsagn tilbage.
            
         
               (14)
            
            
               Ved gennemførelsesforordning (EU) 2016/185 (17) udvidede Kommissionen den endelige antidumpingtold, der indførtes ved forordning (EU) nr. 1238/2013 på importen af de pågældende varer med oprindelse i eller afsendt fra Folkerepublikken Kina, til at omfatte importen af de pågældende varer afsendt fra Malaysia og Taiwan, uanset om varen er angivet med oprindelse i Malaysia og Taiwan.
            
         
               (15)
            
            
               Ved gennemførelsesforordning (EU) 2016/184 (18) udvidede Kommissionen den endelige udligningstold, der indførtes ved forordning (EU) nr. 1239/2013 på importen af de pågældende varer med oprindelse i eller afsendt fra Folkerepublikken Kina, til at omfatte importen af de pågældende varer afsendt fra Malaysia og Taiwan, uanset om varen er angivet med oprindelse i Malaysia og Taiwan.
            
         
               (16)
            
            
               Ved gennemførelsesforordning (EU) 2016/1045 (19) trak Kommissionen sin godtagelse af endnu en eksporterende producents tilsagn tilbage.
            
         
               (17)
            
            
               Ved gennemførelsesforordning (EU) 2016/1382 (20). trak Kommissionen sin godtagelse af yderligere fem eksporterende producenters tilsagn tilbage.
            
         B.   VILKÅR FOR TILSAGNET
   
   
               (18)
            
            
               De eksporterende producenter blev bl.a. enige om ikke at sælge den omfattede vare til den første uafhængige kunde i Unionen under en bestemt minimumsimportpris (»MIP«) inden for det i tilsagnet fastlagte årlige importniveau (»årligt niveau«) til Unionen.
            
         
               (19)
            
            
               De eksporterende producenter har desuden forpligtet sig til kun at sælge den omfattede vare via direkte salg. I forbindelse med tilsagnet er et direkte salg defineret som et salg til enten den første uafhængige kunde i Unionen eller gennem en forretningsmæssigt forbundet part i Unionen, der er anført i tilsagnet.
            
         
               (20)
            
            
               I tilsagnet præciseres det i en ikke-udtømmende liste, hvad der udgør en misligholdelse af tilsagnet. Denne liste omfatter bl.a. udstedelse af en handelsfaktura (»tilsagnsfaktura« som fastsat i den gennemførelsesforordning, der henvistes til i betragtning 4) eller videresalgsfaktura, hvor den underliggende finansielle transaktion (f.eks. det beløb, der er modtaget fra køberen efter justering for kredit-/debetnotaer og lignende) ikke er i overensstemmelse med handelsfakturaens pålydende værdi.
            
         
               (21)
            
            
               Listen over misligholdelser omfatter også indirekte salg til Unionen af andre virksomheder end dem, der er anført i tilsagnet, samt deltagelse i en handelsordning, der kan medføre risiko for omgåelse.
            
         
               (22)
            
            
               Tilsagnet forpligter også de eksporterende producenter til at forelægge Kommissionen detaljerede oplysninger på kvartalsbasis om deres eksportsalg og videresalg i Unionen (»kvartalsrapporter«). Dette indebærer, at oplysningerne i disse kvartalsrapporter skal være fuldstændige og korrekte, og at de indberettede transaktioner fuldt ud er i overensstemmelse med tilsagnsbetingelserne.
            
         
               (23)
            
            
               Den eksporterende producent er ansvarlig for misligholdelser, som skyldes producentens forretningsmæssigt forbundne parter, uanset om disse parter er anført i tilsagnet eller ej.
            
         C.   OVERVÅGNING AF DE EKSPORTERENDE PRODUCENTER
   
   
               (24)
            
            
               Sideløbende med overvågningen af tilsagnet efterprøvede Kommissionen de af oplysningerne fra Osda Solar, Qixin Solar og Linuo, der var relevante for tilsagnet. Kommissionen modtog desuden dokumentation fra toldmyndighederne i en medlemsstat på grundlag af antidumpinggrundforordningens artikel 8, stk. 9 og antisubsidiegrundforordningens artikel 13, stk. 9.
            
         
               (25)
            
            
               Konklusionerne i betragtning 26-34 behandler de problemer, der er identificeret for Osda Solar, Qixin Solar og Linuo, som medfører, at Kommissionen er tvunget til at trække godtagelsen af tilsagnet for disse eksporterende producenter tilbage.
            
         D.   ÅRSAGER TIL TILBAGETRÆKNINGEN AF GODTAGELSEN AF TILSAGNET
   
   a)   Osda Solars salg
   
   
               (26)
            
            
               I sine kvartalsrapporter indberettede Osda Solar salg af den omfattede vare til en angiveligt ikke forretningsmæssigt forbundet importør i Unionen og havde udstedt en tilsagnsfaktura. Ud fra de oplysninger, der var tilgængelige for Kommissionen, var importøren, der var involveret i ovennævnte transaktion, forretningsmæssigt forbundet med Osda Solar. Da denne importør ikke er opført som en forretningsmæssigt forbundet part i tilsagnet, har Osda Solar misligholdt tilsagnets bestemmelser, som beskrevet i betragtning 19 og 21.
            
         
               (27)
            
            
               Derudover udstedte denne forretningsmæssigt forbundne importør mindst én videresalgsfaktura til en slutkunde i Unionen, hvor mindsteimportprisen ikke blev overholdt. Osda Solar misligholdt derfor tilsagnet, som beskrevet i betragtning 18 og 23.
            
         b)   Qixin Solars salg
   
   
               (28)
            
            
               I sine kvartalsrapporter indberettede Qixin Solar salg af den omfattede vare til en angiveligt ikke forretningsmæssigt forbundet importør i Unionen og havde udstedt en tilsagnsfaktura. Ud fra de oplysninger, der var tilgængelige for Kommissionen, var importøren, der var involveret i ovennævnte transaktion, forretningsmæssigt forbundet med Qixin Solar. Da denne importør ikke er opført som en forretningsmæssigt forbundet part i tilsagnet, har Qixin Solar misligholdt tilsagnets bestemmelser, som beskrevet i betragtning 19 og 21.
            
         
               (29)
            
            
               Derudover udstedte den forretningsmæssigt forbundne importør mindst én videresalgsfaktura til en slutkunde i Unionen, hvor mindsteimportprisen ikke blev overholdt. Qixin Solar misligholdt derfor tilsagnet, som beskrevet i betragtning 18 og 23.
            
         
               (30)
            
            
               I den måned, hvor transaktionen, som er omhandlet i betragtning 29, fandt sted, foretog Qixin Solar desuden direkte salg af den omfattede vare til den samme kunde, og indgik således i et handelssystem, der fører til krydskompensation. Qixin Solar misligholdt derfor tilsagnet, som beskrevet i betragtning 21.
            
         c)   Linuos salg
   
   
               (31)
            
            
               I sine kvartalsrapporter indberettede Linuo salg af den omfattede vare til en angiveligt ikke forretningsmæssigt forbundet importør i Unionen og havde udstedt en tilsagnsfaktura. Ud fra de oplysninger, der var tilgængelige for Kommissionen, var importøren, der var involveret i ovennævnte transaktion, forretningsmæssigt forbundet med Linuo. Da denne importør ikke er opført som en forretningsmæssigt forbundet part i tilsagnet, har Linuo misligholdt tilsagnets bestemmelser, som beskrevet i betragtning 19 og 21.
            
         
               (32)
            
            
               Derudover udstedte denne forretningsmæssigt forbundne importør mindst én videresalgsfaktura til en slutkunde i Unionen, hvor mindsteimportprisen ikke blev overholdt. Linuo misligholdt derfor tilsagnet, som beskrevet i betragtning 18 og 23.
            
         E.   ANNULLERING AF TILSAGNSFAKTURAER
   
   
               (33)
            
            
               Oplysningerne i kvartalsrapporterne og den dokumentation, der blev modtaget, viser, at de videresalgsfakturaer, der er nævnt i betragtning 27, 29 og 32 samt de tilsagnsfakturaer, der er nævnt i betragtning 30, er knyttet til følgende transaktioner.
               
                           Nummer på handelsfaktura, som ledsager varer omfattet af et tilsagn
                        
                        
                           Dato
                        
                        
                           Udstedt af
                        
                        
                           Udstedt til
                        
                     
                           ODAEU150006
                        
                        
                           23.12.2015.
                        
                        
                           Ningbo Osda Solar Co., Ltd
                        
                        
                           Triple Shine B.V.
                        
                     
                           QXC150051
                        
                        
                           20.6.2015
                        
                        
                           Ningbo Qixin Solar Electrical Appliance Co. Ltd
                        
                        
                           Energy Plus B.V
                        
                     
                           QXC150040
                        
                        
                           2.6.2015
                        
                        
                           Ningbo Qixin Solar Electrical Appliance Co. Ltd
                        
                        
                           München Solarenergie GmbH
                        
                     
                           QXC150046
                        
                        
                           10.6.2015
                        
                        
                           Ningbo Qixin Solar Electrical Appliance Co. Ltd
                        
                        
                           München Solarenergie GmbH
                        
                     
                           QXC150049
                        
                        
                           17.6.2015
                        
                        
                           Ningbo Qixin Solar Electrical Appliance Co. Ltd
                        
                        
                           München Solarenergie GmbH
                        
                     
                           QXC150052
                        
                        
                           23.6.2015
                        
                        
                           Ningbo Qixin Solar Electrical Appliance Co. Ltd
                        
                        
                           München Solarenergie GmbH
                        
                     
                           LNPV-058A-1502-017-1
                        
                        
                           6.2.2015
                        
                        
                           SHANDONG LINUO PHOTOVOLTAIC HI-TECH CO. LTD
                        
                        
                           Lion Sun B.V.
                        
                     I henhold til artikel 3, stk. 2, litra b), i gennemførelsesforordning (EU) nr. 1238/2013, og artikel 2, stk. 2, litra b), i gennemførelsesforordning (EU) nr. 1239/2013 erklæres disse fakturaer derfor ugyldige. Den toldskyld, der er opstået på tidspunktet for godtagelsen af angivelsen til overgang til fri omsætning, bør inddrives af de nationale toldmyndigheder i henhold til artikel 105, stk. 3-6, i Europa-Parlamentets og Rådets forordning (EU) nr. 952/2013 (21), når tilbagetrækningen af tilsagnet for de tre eksporterende producenter sammen med deres forretningsmæssigt forbundne virksomheder i Unionen træder i kraft. De nationale toldmyndigheder, der er ansvarlige for opkrævning af told, vil blive underrettet herom.
               I denne forbindelse minder Kommissionen om, at import kun er toldfri, hvis prisen og eventuelle rabatter fremgår af fakturaen, i henhold til artikel 3, stk. 1, litra b), sammenholdt med bilag III, nr. 7, i gennemførelsesforordning (EU) nr. 1238/2013 og til artikel 2, stk. 1, litra b), sammenholdt med bilag 2, nr. 7, i gennemførelsesforordning (EU) nr. 1239/2013. Hvis disse betingelser ikke er opfyldt, skal der betales afgifter, også selv om Kommissionen ikke har erklæret den handelsfaktura, der ledsager varerne, ugyldig.
            
         F.   VURDERING AF GENNEMFØRLIGHEDEN AF DET SAMLEDE TILSAGN
   
   
               (34)
            
            
               Det er fastsat i tilsagnet, at en enkelt eksporterende producents misligholdelse ikke automatisk medfører tilbagetrækning af godtagelsen af tilsagnet for alle eksporterende producenter. I et sådant tilfælde skal Kommissionen vurdere virkningen af den pågældende misligholdelse på muligheden for den praktiske gennemførelse af tilsagnet med virkning for alle de eksporterende producenter og CCCME.
            
         
               (35)
            
            
               Kommissionen har derfor vurderet konsekvenserne af Osda Solars, Qixin Solars og Linuos misligholdelser i forbindelse med muligheden for den praktiske gennemførelse af tilsagnet med virkning for alle de eksporterende producenter og CCCME.
            
         
               (36)
            
            
               Selv om de tre eksporterende producenters misligholdelser viser et tilsvarende mønster, er Kommissionen af den opfattelse, at ansvaret for disse misligholdelser ligger hos de pågældende eksporterende producenter; overvågningen har indtil videre ikke afsløret nogen systematisk misligholdelse i dette mønster hos et større antal eksporterende producenter eller hos CCCME. Kommissionen er derfor nu af den opfattelse, at tilsagnet overordnet set ikke er påvirket, og at der ikke er nogen grund til at trække godtagelsen af tilsagnet for alle de eksporterende producenter og CCCME tilbage.
            
         
               (37)
            
            
               Ved brev af 11. juli 2016 underrettede Kommissionen dog CCCME om de tre eksporterende producenters ovennævnte misligholdelser, som viser et tilsvarende mønster, og anførte samtidig, at hvis der fremover fortsætter med at være misligholdelser i et lignende mønster, kan Kommissionen revurdere den overordnede praktiske gennemførelse af tilsagnet.
            
         G.   SKRIFTLIGE REDEGØRELSER SAMT HØRINGER
   
   
               (38)
            
            
               De interesserede parter fik lejlighed til at blive hørt og til at fremsætte bemærkninger i henhold til antidumpinggrundforordningens artikel 8, stk. 9, og antisubsidiegrundforordningens artikel 13, stk. 9.
            
         
               (39)
            
            
               To eksporterende producenter fremsatte fortrolige bemærkninger efter fremlæggelsen af oplysninger om enten salgskanalerne eller om overholdelse af minimumsimportprisen. Bemærkningerne var altså af fortrolig karakter, og der blev ikke indgivet ikke-fortrolige sammendrag heraf inden for den fastsatte frist på trods af Kommissionens anmodning herom. I henhold til antidumpinggrundforordningens artikel 19, stk. 3, og antisubsidiegrundforordningens artikel 29, stk. 3, kan der derfor ses bort fra disse bemærkninger. Under alle omstændigheder var de modtagne bemærkninger ikke af en sådan karakter, at de kunne ændre Kommissionens vurdering af de overtrædelser, der er omhandlet i betragtning 26-32, eller af ugyldiggørelsen af de tilsagnsfakturaer, der henvises til i betragtning 33.
            
         H.   TILBAGETRÆKNING AF GODTAGELSEN AF TILSAGNET OG INDFØRELSE AF ENDELIG TOLD
   
   
               (40)
            
            
               Kommissionen har derfor i overensstemmelse med antidumpinggrundforordningens artikel 8, stk. 9, og antisubsidiegrundforordningens artikel 13, stk. 9, og også i overensstemmelse med tilsagnsbetingelserne, konkluderet, at godtagelsen af tilsagnet for Osda Solar, Qixin Solar og Linuo og for disse virksomheders forretningsmæssigt forbundne virksomheder i Unionen skal trækkes tilbage.
            
         
               (41)
            
            
               I henhold til antidumpinggrundforordningens artikel 8, stk. 9, og antisubsidiegrundforordningens artikel 13, stk. 9, finder den endelige antidumpingtold, der indførtes ved artikel 1 i gennemførelsesforordning (EU) nr. 1238/2013, og den endelige udligningstold, der indførtes ved artikel 1 i gennemførelsesforordning (EU) nr. 1239/2013, derfor automatisk anvendelse for importen med oprindelse i eller afsendt fra Kina af den pågældende vare, som er fremstillet af Osda Solar (Taric-tillægskode: B859), Qixin Solar (Taric-tillægskode: B860) og Linuo (Taric-tillægskode: B869) fra datoen for denne forordnings ikrafttræden.
            
         
               (42)
            
            
               Til orientering findes der i tabellen i bilaget til denne forordning en liste over de eksporterende producenter, for hvilke godtagelsen af tilsagnet ved gennemførelsesforordning 2013/707/EU ikke er berørt —
            
         VEDTAGET DENNE FORORDNING:
   Artikel 1
   Godtagelsen af tilsagnet for Ningbo Osda Solar Co. Ltd, der er omfattet af Taric-tillægskoden B859, Ningbo Qixin Solar Electrical Appliance Co. Ltd sammen med dennes forretningsmæssigt forbundne virksomhed i Unionen, der tilsammen er omfattet af Taric-tillægskoden B860, og SHANDONG LINUO PHOTOVOLTAIC HI-TECH CO. LTD sammen med dennes forretningsmæssigt forbundne virksomhed i Unionen, der tilsammen er omfattet af Taric-tillægskoden B869, trækkes hermed tilbage.
   Artikel 2
   1.   Følgende tilsagnsfakturaer erklæres ugyldige:
   
               Nummer på handelsfaktura, som ledsager varer omfattet af et tilsagn
            
            
               Dato
            
            
               Udstedt af
            
            
               Udstedt til
            
         
               ODAEU150006
            
            
               23.12.2015.
            
            
               Ningbo Osda Solar Co., Ltd
            
            
               Triple Shine B.V.
            
         
               QXC150051
            
            
               20.6.2015
            
            
               Ningbo Qixin Solar Electrical Appliance Co. Ltd
            
            
               Energy Plus B.V
            
         
               QXC150040
            
            
               2.6.2015
            
            
               Ningbo Qixin Solar Electrical Appliance Co. Ltd
            
            
               München Solarenergie GmbH
            
         
               QXC150046
            
            
               10.6.2015
            
            
               Ningbo Qixin Solar Electrical Appliance Co. Ltd
            
            
               München Solarenergie GmbH
            
         
               QXC150049
            
            
               17.6.2015
            
            
               Ningbo Qixin Solar Electrical Appliance Co. Ltd
            
            
               München Solarenergie GmbH
            
         
               QXC150052
            
            
               23.6.2015
            
            
               Ningbo Qixin Solar Electrical Appliance Co. Ltd
            
            
               München Solarenergie GmbH
            
         
               LNPV-058A-1502-017-1
            
            
               6.2.2015
            
            
               SHANDONG LINUO PHOTOVOLTAIC HI-TECH CO. LTD
            
            
               Lion Sun B.V.
            
         2.   De nationale toldmyndigheder pålægges hermed at inddrive det skyldige toldbeløb, der er opstået på tidspunktet for godtagelsen af angivelsen til overgang til fri omsætning i henhold til artikel 3, stk. 2, litra b), i gennemførelsesforordning (EU) nr. 1238/2013 og artikel 2, stk. 2, litra b), i gennemførelsesforordning (EU) nr. 1239/2013.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. august 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 176 af 30.6.2016, s. 21.
   
      (2)  EUT L 176 af 30.6.2016, s. 55.
   
      (3)  EUT L 152 af 5.6.2013, s. 5.
   
      (4)  EUT L 209 af 3.8.2013, s. 26.
   
      (5)  EUT L 209 af 3.8.2013, s. 1.
   
      (6)  EUT L 325 af 5.12.2013, s. 1.
   
      (7)  EUT L 325 af 5.12.2013, s. 66.
   
      (8)  EUT L 325 af 5.12.2013, s. 214.
   
      (9)  EUT L 270 af 11.9.2014, s. 6.
   
      (10)  EUT L 139 af 5.6.2015, s. 30.
   
      (11)  EUT L 218 af 19.8.2015, s. 1.
   
      (12)  EUT L 295 af 12.11.2015, s. 23.
   
      (13)  EUT C 405 af 5.12.2015, s. 8.
   
      (14)  EUT C 405 af 5.12.2015, s. 20.
   
      (15)  EUT C 405 af 5.12.2015, s. 33.
   
      (16)  EUT L 23 af 29.1.2016, s. 47.
   
      (17)  EUT L 37 af 12.2.2016, s. 76.
   
      (18)  EUT L 37 af 12.2.2016, s. 56.
   
      (19)  EUT L 170 af 29.6.2016, s. 5.
   
      (20)  EUT L 222 af 17.8.2016, s. 10.
   
      (21)  EUT L 269 af 10.10.2013, s. 1.
   
      BILAG
      
         Liste over virksomheder
      
      
                  Virksomhedens navn
               
               
                  Taric-tillægskode
               
            
                  Jiangsu Aide Solar Energy Technology Co. Ltd.
               
               
                  B798 
               
            
                  Alternative Energy (AE) Solar Co. Ltd
               
               
                  B799 
               
            
                  Anhui Chaoqun Power Co. Ltd
               
               
                  B800 
               
            
                  Anji DaSol Solar Energy Science & Technology Co. Ltd
               
               
                  B802 
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801 
               
            
                  Anhui Titan PV Co. Ltd
               
               
                  B803 
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804 
               
            
                  Changzhou NESL Solartech Co. Ltd
               
               
                  B806 
               
            
                  Changzhou Shangyou Lianyi Electronic Co. Ltd
               
               
                  B807 
               
            
                  CHINALAND SOLAR ENERGY CO. LTD
               
               
                  B808 
               
            
                  ChangZhou EGing Photovoltaic Technology Co. Ltd
               
               
                  B811 
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812 
               
            
                  CSG PVtech Co. Ltd
               
               
                  B814 
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809 
               
            
                  Dongfang Electric (Yixing) MAGI Solar Power Technology Co. Ltd
               
               
                  B816 
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817 
               
            
                  Era Solar Co. Ltd
               
               
                  B818 
               
            
                  GD Solar Co. Ltd
               
               
                  B820 
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821 
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850 
               
            
                  Guodian Jintech Solar Energy Co. Ltd
               
               
                  B822 
               
            
                  Hangzhou Bluesun New Material Co. Ltd
               
               
                  B824 
               
            
                  Hanwha SolarOne (Qidong) Co. Ltd
               
               
                  B826 
               
            
                  Hengdian Group DMEGC Magnetics Co. Ltd
               
               
                  B827 
               
            
                  HENGJI PV-TECH ENERGY CO. LTD
               
               
                  B828 
               
            
                  Himin Clean Energy Holdings Co. Ltd
               
               
                  B829 
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830 
               
            
                  Jiangsu Green Power PV Co. Ltd
               
               
                  B831 
               
            
                  Jiangsu Hosun Solar Power Co. Ltd
               
               
                  B832 
               
            
                  Jiangsu Jiasheng Photovoltaic Technology Co. Ltd
               
               
                  B833 
               
            
                  Jiangsu Runda PV Co. Ltd
               
               
                  B834 
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835 
               
            
                  Jiangsu Seraphim Solar System Co. Ltd
               
               
                  B836 
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837 
               
            
                  Jiangsu Sinski PV Co. Ltd
               
               
                  B838 
               
            
                  Jiangsu Sunlink PV Technology Co. Ltd
               
               
                  B839 
               
            
                  Jiangsu Zhongchao Solar Technology Co. Ltd
               
               
                  B840 
               
            
                  Jiangxi Risun Solar Energy Co. Ltd
               
               
                  B841 
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793 
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842 
               
            
                  Jiangyin Shine Science and Technology Co. Ltd
               
               
                  B843 
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794 
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845 
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795 
               
            
                  Juli New Energy Co. Ltd
               
               
                  B846 
               
            
                  Jumao Photonic (Xiamen) Co. Ltd
               
               
                  B847 
               
            
                  King-PV Technology Co. Ltd
               
               
                  B848 
               
            
                  Kinve Solar Power Co. Ltd (Maanshan)
               
               
                  B849 
               
            
                  Lightway Green New Energy Co. Ltd
                  Lightway Green New Energy(Zhuozhou) Co. Ltd
               
               
                  B851 
               
            
                  Nanjing Daqo New Energy Co. Ltd
               
               
                  B853 
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854 
               
            
                  Ningbo Huashun Solar Energy Technology Co. Ltd
               
               
                  B856 
               
            
                  Ningbo Jinshi Solar Electrical Science & Technology Co. Ltd
               
               
                  B857 
               
            
                  Ningbo Komaes Solar Technology Co. Ltd
               
               
                  B858 
               
            
                  Ningbo South New Energy Technology Co. Ltd
               
               
                  B861 
               
            
                  Ningbo Sunbe Electric Ind Co. Ltd
               
               
                  B862 
               
            
                  Ningbo Ulica Solar Science & Technology Co. Ltd
               
               
                  B863 
               
            
                  Perfectenergy (Shanghai) Co. Ltd
               
               
                  B864 
               
            
                  Perlight Solar Co. Ltd
               
               
                  B865 
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866 
               
            
                  RISEN ENERGY CO. LTD
               
               
                  B868 
               
            
                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870 
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871 
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872 
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873 
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874 
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875 
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876 
               
            
                  Shenzhen Sacred Industry Co. Ltd
               
               
                  B878 
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880 
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881 
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882 
               
            
                  SUZHOU SHENGLONG PV-TECH CO. LTD
               
               
                  B883 
               
            
                  TDG Holding Co. Ltd
               
               
                  B884 
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885 
               
            
                  Wenzhou Jingri Electrical and Mechanical Co. Ltd
               
               
                  B886 
               
            
                  Shanghai Topsolar Green Energy Co. Ltd
               
               
                  B877 
               
            
                  Shenzhen Sungold Solar Co. Ltd
               
               
                  B879 
               
            
                  Wuhu Zhongfu PV Co. Ltd
               
               
                  B889 
               
            
                  Wuxi Saijing Solar Co. Ltd
               
               
                  B890 
               
            
                  Wuxi Shangpin Solar Energy Science and Technology Co. Ltd
               
               
                  B891 
               
            
                  Wuxi Solar Innova PV Co. Ltd
               
               
                  B892 
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796 
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893 
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896 
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797 
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899 
               
            
                  Yuhuan Sinosola Science & Technology Co. Ltd
               
               
                  B900 
               
            
                  Zhangjiagang City SEG PV Co. Ltd
               
               
                  B902 
               
            
                  Zhejiang Fengsheng Electrical Co. Ltd
               
               
                  B903 
               
            
                  Zhejiang Global Photovoltaic Technology Co. Ltd
               
               
                  B904 
               
            
                  Zhejiang Heda Solar Technology Co. Ltd
               
               
                  B905 
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906 
               
            
                  Zhejiang Kingdom Solar Energy Technic Co. Ltd
               
               
                  B907 
               
            
                  Zhejiang Koly Energy Co. Ltd
               
               
                  B908 
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910 
               
            
                  Zhejiang Shuqimeng Photovoltaic Technology Co. Ltd
               
               
                  B911 
               
            
                  Zhejiang Shinew Photoelectronic Technology Co. Ltd
               
               
                  B912 
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914 
               
            
                  Zhejiang Sunrupu New Energy Co. Ltd
               
               
                  B915 
               
            
                  Zhejiang Tianming Solar Technology Co. Ltd
               
               
                  B916 
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917 
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918 
               
            
                  ZHEJIANG YUANZHONG SOLAR CO. LTD
               
               
                  B920 
               
            
                  Zhongli Talesun Solar Co. Ltd
               
               
                  B922